CELEX: 62010FN0108
Language: mt
Date: 2010-10-26 00:00:00
Title: Kawża F-108/10: Rikors ippreżentat fis- 26 ta’ Ottubru 2010 — Filice et vs Il-Qorti tal-Ġustizzja

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/65
            
         Rikors ippreżentat fis-26 ta’ Ottubru 2010 — Filice et vs Il-Qorti tal-Ġustizzja
   (Kawża F-108/10)
   ()
   2011/C 30/128
   Lingwa tal-kawża: il-Franċiż
   
      Partijiet
   
   
      Rikorrenti: Stefania Filice et (Lussemburgu, il-Lussemburgu) (rappreżentanti: B. Cortese, C. Cortese u F. Spitaleri, avukati)
   
      Konvenuta: Il-Qorti tal-Ġustizzja tal-Unjoni Ewropea
   
      Suġġett
   
   Annullament tad-deċiżjonijiet tal-konvenuta, riprodotti fid-dikjarazzjonijiet ta’ remunerazzjoni tar-rikorrenti, li jillimitaw l-aġġustament tal-pagi tagħhom, b’effett minn Lulju tal-2009, b’żieda ta’ 1,85 % skont l-aġġustament annwali tar-remunerazzjonijiet u l-pensjonijiet ta’ uffiċjali u membri oħra tal-persunal fuq il-bażi tar-Regolament tal-Kunsill (UE, Euratom) Nru 1296/2009, tat-23 ta’ Diċembru 2009.
   
      Talbiet tar-rikorrenti
   
   
               —
            
            
               jannulla d-deċiżjonijiet tal-Qorti tal-Ġustizzja tal-Unjoni Ewropea li dehru fid-dikjarazzjonijiet għax-xahar ta’ Jannar 2010 u x-xhur sussegwenti u d-dikjarazzjonijiet tal-arretrati għas-sena 2009, liema dikjarazzjonijiet juru aġġustament bir-rata ta’ 1,85 % minflok bir-rata ta’ 3,7 %;
            
         
               —
            
            
               jikkundanna lill-Qorti tal-Ġustizzja sabiex tirrimborsa d-differenza bejn l-ammont ta’ remunerazzjonijiet imħallsa skont ir-regolament Nru 1296/09 sad-data li fiha tingħata s-sentenza tal-kawża preżenti u dawk l-ammonti li kien ikollhom jitħallsu li kieku l-aġġustament kien ġie kkalkultat b’mod korrett, kif ukoll l-imgħax bir-rati ffissati mill-Bank Ċentrali Ewropew applikabbli matul il-perijodi kkonċernati, b’żieda ta’ tliet punti u nofs, u dan b’effett mid-data li fiha s-somom mitluba fil-kawża prinċipali saru dovuti;
            
         
               —
            
            
               jikkundanna lill-Qorti tal-Ġustizzja għall-ispejjeż.